Aalborg Stiftstidende, 1828-10-18
General Paskewitsch's Operationer ere meget mærkværdige, først rykker han Paschaliket Tschaldir forbi og falder ind i Paschaliket Kars, hvor han indtager denne Hovedfæstning med Storm; derpaa vender han tilbage til hiint Paschalik, hvor han erobrer disse 4 Fæstninger den ene efter den anden. Hans Plan var formodentlig at indjage Tyrkerne en Skræk ved den første Erobring, og derved faae dem til godvilligen at overgive disse 4 Bjergfæstninger, som ere saa vanskelige at erobre. Dette lykkedes med Hertwiss, hvor Garnisonen tabte Modet efter Akalkalakis Erobring og overgav sig. Denne Fæstning ligger bag ved utilgiængelige Difileer, som det er umueligt for Artilleriet at passere; da det russiske Cavallerie og Fodfolk havde arbeidet sig igjennem den yderst besværlige Vei, som Mennesker til Fod havde ondt ved at passere og som gaaer langs med dybe Afgrunde, saa fik de Øie paa Fæstningen, som ligger paa en utilgjængelig Bjergtinde, men de Ældste kom ud af den og overgave sig efter nogen Underhandling. Først efterat disse 2 Fæstninger vare erobrede var det, at de 2 Paschaer Kios Muhmed og Mustapha vare rykkede frem med en stor Armee, for at undsætte den vigtige Stad Achalzike og at den blodige Batallie forefaldt den 24de August udenfor denne Stads Mure, det er interessant at samle af de vidtløftige Krigsberetninger, som forklare alle mærkede Træk ved denne Begivenhed. Den russiske Armee beleirede Achalzike, da de 2 Paschaer kom marscherende med deres Tropper. General Paskewitsch besluttede at bryde op om Natten, og at gaae dem imøde efterat han havde efterladt et Corps for at fortsætte Beleringen. Ved Dagens Frembrud fik Tyrkerne Øie paa de marscherende russiske Tropper, og strax styrtede løs paa dem med en frygtelig Hæftighed. Dagen var heed, Fjenden var talrig, Terrainet vanskeligt, og alle Omstændigheder bebudede en alvorlig Dag. Man kjæmpede ogsaa nu hele 12 Timer med hinanden, da Tyrkerne tilsidst bleve totalt slagne og mistede alle de Vaaben og Forraad, som de havde bragt med sig, hvoriblandt et mobilt Kornmagasin, som skulde have været bragt ind i Fæstningen. De Tyrker, som vare forblevne i Live, og som nu ikke havde mere at leve af, toge Flugten af Veien til Erzerum, og adspredte sig i Skovene og Bjergene. Nu gik det løs paa at bestorme Achalzike, denne, som General Patskevitsch kalder den, i hele Asien omtalte Stad. Stormen varede i 13 Timer; der laae i Staden 14000 bevæbnede Folk, som forsvarede sig som afsindige Mennesker; hvert Huus maatte indtages med Storm, i hver Gade begyndte nye Kamp; men Russerne fægtede med stor Tapperhed og især Soldaterne af Jnfanterie-Regimentet Schirwan, som sande Helte, hvilke ikke vare at modstaae; Pionere, fulgte med dem, og opkastede ne Forskandsning midt i Staden, hvorfra den blev beskudt. Tilsidst overgav Castellet sig med 2000 Mand. Staden er saa ødelagat General Paskewitsch har dateret sin Rapport fra Askehoben Achalzike. Fjendens Tab er overmaade stort, men Russerne tabte ogsaa meget. Regimentet Schirman, som først trængte igjennem Breschen, mistede en tredie Deel af sine Folk, 9 Officerer bleve dræbte og 32 saarede og den tappre General Borodin omkom ved denne Leilighed. 60 Kanoner, 58, Faner og begge Paschaernes Hestehaler faldt i Russernes Hænder. Det russiske Artilleries Færdighed i at sigte og træffe roses overmaade meget; en følge af den ideligge Øvelser i Fredstider. General Paskewitsch har indsat en Administration for Paschaliket Kars. (Naar Krigen, skal vedblive at føres paa denne Maade, saa maa det russiske Rige gratulere sig til, at det har 60 Millioner Mennesker, saa at der ere nok at tage af. Men nu vil nok ogsaa Modet snart synke paa Tyrkerne i Asien, thi det er Orientalernes Caracteer at være heftige i det første Angreb, frygtelige, naar de have Held med sig, men forsagte, naar det gaaer dem imod; det ligger i den orientalske Jndbildningskraft. Gener i Paskewitsch, veet nok, hvorledes man skal bære sig ad med Tyrker; det er Karle, man strax fra Begyndelsen skal tage grovt fat paa, saa give de siden Kjøb.